stanford-oval/wikipedia huggingface dataset:
จีเอ็มเอ็ม มิวสิค
ประวัติ > ก่อนปรับโครงสร้างธุรกิจเพลง

เมื่อวันที่ 27 กุมภาพันธ์ พ.ศ. 2566 คณะกรรมการของจีเอ็มเอ็ม แกรมมี่ ได้อนุมัติการปรับโครงสร้างธุรกิจเพลงครั้งใหญ่ โดยดำเนินการแยกธุรกิจ (Spin-off) ประกอบด้วยการโอนถ่ายทรัพย์สินที่เกี่ยวข้อง รวมถึงบุคลากร สิทธิ หน้าที่ ความรับผิดต่าง ๆ และสัญญาที่เกี่ยวข้องกับธุรกิจเพลงทั้งหมด ออกมาจัดตั้งเป็นบริษัทย่อยใหม่ เพื่อสร้างธุรกิจที่ยั่งยืน และเพิ่มประสิทธิภาพในการดำเนินธุรกิจ โดยจีเอ็มเอ็ม แกรมมี่ จะถือหุ้นในบริษัทย่อยใหม่จำนวน 100% และมอบอำนาจให้คณะกรรมการบริหารกลุ่ม และ/หรือ ประธานเจ้าหน้าที่บริหารกลุ่ม (บุษบา ดาวเรือง) หรือบุคคลที่ได้รับมอบหมายจากคณะกรรมการบริหารกลุ่ม และ/หรือ ประธานเจ้าหน้าที่บริหารกลุ่ม เป็นผู้ดำเนินการ กำหนด แก้ไข หรือเปลี่ยนแปลงรายละเอียดเกี่ยวกับการปรับโครงสร้างธุรกิจเพลง
ต่อมาเมื่อวันที่ 3 กรกฎาคม จีเอ็มเอ็ม แกรมมี่ ได้แจ้งว่าได้ดำเนินการการปรับโครงสร้างธุรกิจเพลงขั้นแรก โดยจดทะเบียนจัดตั้งบริษัทย่อยในชื่อ บริษัท จีเอ็มเอ็ม มิวสิค จำกัด (อังกฤษ: GMM Music Co., Ltd.) ต่อกรมพัฒนาธุรกิจการค้า กระทรวงพาณิชย์ เมื่อวันที่ 7 เมษายน ด้วยทุนจดทะเบียน 4,000,000 บาท โดยจีเอ็มเอ็ม แกรมมี่ ถือหุ้นในสัดส่วน 100% โดยมีไพบูลย์ ดำรงชัยธรรม เป็นประธานกรรมการ, ภาวิต จิตรกร เป็นประธานเจ้าหน้าที่บริหาร และฟ้าใหม่ ดำรงชัยธรรม เป็นรองประธานเจ้าหน้าที่บริหาร
ต่อมาเมื่อวันที่ 27 กรกฎาคม คณะกรรมการของจีเอ็มเอ็ม แกรมมี่ ได้กำหนดให้จีเอ็มเอ็ม มิวสิค เป็นบริษัทเรือธง (Flagship Company) สำหรับการประกอบธุรกิจเพลงของจีเอ็มเอ็ม แกรมมี่ และอนุมัติแผนการนำจีเอ็มเอ็ม มิวสิค เข้าสู่กระบวนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) ในสัดส่วนไม่เกิน 30% และเข้าจดทะเบียนในตลาดหลักทรัพย์แห่งประเทศไทย เพื่อให้จีเอ็มเอ็ม มิวสิค สามารถขยายธุรกิจและส่งเสริมอุตสาหกรรมดนตรีให้เป็นเศรษฐกิจดนตรีใหม่ (New Music Economy) โดยมีเงื่อนไขในการเข้าจดทะเบียนรวม 7 ข้อ ทั้งนี้ เนื่องจากการเสนอขายหุ้นจะอยู่ภายใต้สัดส่วนไม่เกิน 30% ทำให้ภายหลังการเสนอขายหุ้นแล้ว จีเอ็มเอ็ม มิวสิค จะยังคงเป็นบริษัทย่อยของจีเอ็มเอ็ม แกรมมี่ ตามเดิม
ประวัติ > การปรับโครงสร้างธุรกิจเพลง

ต่อมาเมื่อวันที่ 15 พฤศจิกายน จีเอ็มเอ็ม แกรมมี่ ได้แจ้งว่า ได้ดำเนินการปรับโครงสร้างธุรกิจเพลงขั้นที่ 2 เรียบร้อยแล้ว ดังนี้
เมื่อวันที่ 2 สิงหาคม คณะกรรมการบริหารกลุ่มของจีเอ็มเอ็ม แกรมมี่ ได้อนุมัติข้อตกลงและเงื่อนไขในสัญญาโอนธุรกิจเพลงทั้งหมด รวมถึงถึงสัญญาและเอกสารอื่น ๆ ที่เกี่ยวข้องกับจีเอ็มเอ็ม แกรมมี่ และจีเอ็มเอ็ม มิวสิค
เมื่อวันที่ 17 สิงหาคม ที่ประชุมวิสามัญผู้ถือหุ้นของจีเอ็มเอ็ม มิวสิค ได้อนุมัติให้เข้าทำสัญญารับโอนธุรกิจเพลงจากจีเอ็มเอ็ม แกรมมี่ รวมถึงอนุมัติให้เพิ่มทุนจดทะเบียนของจีเอ็มเอ็ม มิวสิค จากเดิม 4,000,000 บาท เป็น 800,000,000 บาท โดยได้จดทะเบียนเพิ่มทุนจดทะเบียนเมื่อวันที่ 31 สิงหาคม
เมื่อวันที่ 1 กันยายน จีเอ็มเอ็ม แกรมมี่ ได้ดำเนินการโอนธุรกิจเพลงทั้งหมด ประกอบด้วย ทรัพย์สิน หนี้สิน ภาระผูกพันต่าง ๆ และบุคลากรในธุรกิจเพลง รวมถึงหุ้นสามัญจดทะเบียนของบริษัทย่อยที่ประกอบธุรกิจเพลงเฉพาะส่วนที่ถือโดยจีเอ็มเอ็ม แกรมมี่ ทั้งหมด และยังดำเนินกิจการอยู่ ได้แก่ บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด (สัดส่วน 100%), บริษัท จีสองร้อยเอ็ม จำกัด (สัดส่วน 100%), บริษัท จีอาร์ โวคอล สตูดิโอ จำกัด (สัดส่วน 65%) และบริษัท วายจีเอ็มเอ็ม จำกัด (สัดส่วน 51%) ให้แก่จีเอ็มเอ็ม มิวสิค (ตามเงื่อนไขเข้าจดทะเบียนข้อที่ 1)
จากการปรับโครงสร้างธุรกิจเพลงดังกล่าว ส่งผลให้จีเอ็มเอ็ม มิวสิค เป็นบริษัทที่ประกอบธุรกิจเพลงและดนตรีโดยเฉพาะ (Music Pure Play) และในขณะเดียวกัน จีเอ็มเอ็ม แกรมมี่ ก็ไม่มีการประกอบธุรกิจของตนเองอย่างมีนัยสำคัญ ทำให้เมื่อวันที่ 14 พฤศจิกายน คณะกรรมการของจีเอ็มเอ็ม แกรมมี่ ได้อนุมัติการปรับรูปแบบการดำเนินธุรกิจจากบริษัทที่ประกอบธุรกิจทั่วไป (Operating Company) เป็นบริษัทที่ประกอบธุรกิจโดยการถือหุ้นบริษัทอื่น (Holding Company) แทน โดยกำหนดให้จีเอ็มเอ็ม มิวสิค เป็นบริษัทย่อยที่ประกอบธุรกิจหลักที่ไม่เป็นบริษัทจดทะเบียน และกำหนดให้บริษัท จีเอ็มเอ็ม โอ ช้อปปิ้ง จำกัด เป็นบริษัทย่อยที่ประกอบธุรกิจหลักที่ไม่เป็นบริษัทจดทะเบียน ภายหลังเสร็จสิ้นกระบวนการ IPO ของจีเอ็มเอ็ม มิวสิค
ประวัติ > จดทะเบียนในตลาดหลักทรัพย์แห่งประเทศไทย

ต่อมาเมื่อวันที่ 25 ตุลาคม จีเอ็มเอ็ม มิวสิค ได้ยื่นแบบแสดงรายการข้อมูลและร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ เพื่อทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และจดทะเบียนซื้อขายหลักทรัพย์ในตลาดหลักทรัพย์แห่งประเทศไทย ในกลุ่มอุตสาหกรรมบริการ หมวดธุรกิจสื่อและสิ่งพิมพ์ ในชื่อย่อหลักทรัพย์ GMM โดยมีบริษัทหลักทรัพย์ ฟินันซ่า จำกัด เป็นที่ปรึกษาทางการเงิน ซึ่ง GMM เสนอขายหุ้นครั้งแรกให้แก่สาธารณชนทั้งหมด 2 ส่วน ประกอบด้วย หุ้นสามัญเพิ่มทุนที่เสนอขายเอง จำนวน 80,000,000 หุ้น คิดเป็นสัดส่วน 9.09% และหุ้นสามัญเดิมที่จีเอ็มเอ็ม แกรมมี่ เสนอขายอีกจำนวน 148,800,000 หุ้น คิดเป็นสัดส่วน 16.91% รวมแล้ว GMM เสนอขายหุ้นครั้งแรกให้แก่สาธารณชนจำนวนทั้งหมด 228,800,000 หุ้น คิดเป็นสัดส่วน 26% โดย GMM จะเป็นบริษัทที่ประกอบธุรกิจเพลงและดนตรีโดยเฉพาะรายเดียวในตลาดหลักทรัพย์แห่งประเทศไทยในปัจจุบัน
ผู้ถือหุ้นรายใหญ่

ข้อมูล ณ วันที่ 14 สิงหาคม พ.ศ. 2567 ภายหลังการจำหน่ายหุ้นของจีเอ็มเอ็ม มิวสิค ให้วอร์นเนอร์ มิวสิค ฮ่องกง และมีผลหลังวันที่ 26 กันยายน พ.ศ. 2567 ภายหลังที่ประชุมวิสามัญผู้ถือหุ้นอนุมัติธุรกรรมดังกล่าว
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท จีเอ็มเอ็ม แกรมมี่ จำกัด (มหาชน) | 707,999,980 | 88.50% |
| 2 | Black Serenade Investment Limited | 80,000,000 | 10.00% |
| 3 | Warner Music Hong Kong Limited | 12,000,000 | 1.50% |
| 4 | นาย ภาวิต จิตรกร | 10 | 0.00% |
| 5 | นาย ฟ้าใหม่ ดำรงชัยธรรม | 10 | 0.00% |
| รวม | รวม | 800,000,000 | 100.00% |
บริษัทและธุรกิจในเครือ > บริษัทในเครือ

ปัจจุบัน GMM มีบริษัทในเครือจำนวน 8 บริษัท แบ่งออก 4 บริษัทย่อย, 1 บริษัทร่วม และ 3 กิจการร่วมค้า ในจำนวนนี้จดทะเบียน 2 บริษัท และมิได้จดทะเบียน 1 แห่ง ดังนี้
บริษัทและธุรกิจในเครือ > บริษัทในเครือ > บริษัทย่อย

บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด
บริษัท จีสองร้อยเอ็ม จำกัด
บริษัท แบล็คเจ็ม จำกัด (เดิมชื่อ บริษัท จีอาร์ โวคอล สตูดิโอ จำกัด; จีเอ็มเอ็ม มิวสิค ถือหุ้น 65%)
บริษัท จีเอ็มเอ็ม โกลบอล จำกัด
บริษัทและธุรกิจในเครือ > บริษัทในเครือ > บริษัทร่วม

บริษัท ทีเอ็นวาย เอนเตอร์เทนเมนท์ แอนด์ เทคโนโลยี จำกัด (จีเอ็มเอ็ม มิวสิค ถือหุ้น 41.67%)
บริษัทและธุรกิจในเครือ > บริษัทในเครือ > กิจการร่วมค้า

กิจการร่วมค้า อะครอส เดอะ ยูนิเวิร์ส โปรเจค (ร่วมทุนกับอาร์เอส มิวสิค ในเครืออาร์เอส, จีเอ็มเอ็ม มิวสิค ถือหุ้น 50%)
บริษัท วายจีเอ็มเอ็ม จำกัด (ร่วมทุนกับวายจีเอนเตอร์เทนเมนต์ จากประเทศเกาหลีใต้, จีเอ็มเอ็ม มิวสิค ถือหุ้น 51%)
บริษัท จี แอนด์ แอลดีเอช จำกัด (ร่วมทุนกับแอลดีเอช จากประเทศญี่ปุ่น)
บริษัทและธุรกิจในเครือ > การประกอบธุรกิจ

ปัจจุบัน GMM มีรายได้จาก 5 แหล่งธุรกิจหลัก ดังนี้
ธุรกิจเพลงดิจิทัล (Music Digital Business)
ธุรกิจจัดการศิลปินดนตรี (Music Artist Management Business)
ธุรกิจโชว์บิซ (Showbiz Business)
ธุรกิจการจัดการสิทธิ (Right Management Business)
ธุรกิจเชิงกายภาพ (Physical Business)
ค่ายเพลง

| รายชื่อค่ายเพลง | แนวเพลง | ตัวอย่างศิลปิน |
| --- | --- | --- |
| แฟมิลี่แอนด์เบิร์ดบ็อกซ์ | ไทยป็อป | ธงไชย แมคอินไตย์ |
| จีนี่ เรคคอร์ด | ร็อก | บอดี้สแลม, ปาล์มมี่, โจอี้ ภูวศิษฐ์ |
| แกรมมี่โกลด์ | ลูกทุ่ง | มนต์แคน แก่นคูน, ต่าย อรทัย, มีนตรา อินทิรา |
| สนามหลวงมิวสิก | อินดี | อพาร์ตเมนต์คุณป้า |
| ไวท์มิวสิก | ไทยป็อป, อีซีลีเซ็นนิง | เก็ตสึโนวา, อะตอม ชนกันต์ |
| ยีนแล็บ | ร็อก | ทิลลี่เบิร์ด, ทรีแมนดาวน์, ค็อกเทล |
| จีเนสต์ | ไทยป็อป | เพอร์เซส, วิส, ทิกเกอร์ |
| ไวท์ฟอกซ์ | ไทยป็อป | มัจฉา, อาลาล่า, คิน |
| ไทดอลมิวสิค | ลูกทุ่งอินดี้ | ออยเลอร์, เบนซ์ เมืองเลย, จาห์ สิงชัย |
| 19 | ไทยป็อป | กอกี้ กวิสรา, Jigsaw |
ศิลปินในสังกัด

บทความหลัก: รายชื่อศิลปินจากจีเอ็มเอ็ม แกรมมี่
ข้อวิจารณ์ > ข้อพิพาทเรื่องลิขสิทธิ์เพลงของเสก โลโซ

ในวันที่ 10 มกราคม พ.ศ. 2568 เสกสรรค์ ศุขพิมาย (เสก โลโซ) และวิภากร ศุขพิมาย ภรรยา ให้สัมภาษณ์กับสื่อมวลชนว่ามีปัญหาเรื่องลิขสิทธิ์เพลงกับจีเอ็มเอ็ม แกรมมี่ อดีตต้นสังกัด เนื่องจากเสกต้องการให้นักร้องนักดนตรีสามารถนำเพลงของตนไปใช้ได้โดยไม่ต้องเสียค่าลิขสิทธิ์ เพราะลิขสิทธิ์เพลงทั้งหมดอยู่ที่ตนโดยสมบูรณ์ นอกจากนี้ยังอยากให้จีเอ็มเอ็ม แกรมมี่ แก้ไขสัญญาให้เป็นธรรมให้เข้ากับโลกสมัยใหม่ที่มีช่องทางการฟังเพลงแบบใหม่ ๆ รวมถึงอยากเป็นตัวแทนของนักแต่งเพลงทั่วประเทศให้พวกเขาได้มีรายได้
ซึ่ง ฟ้าใหม่ ดำรงชัยธรรม ประธานเจ้าหน้าที่การตลาดของจีเอ็มเอ็ม มิวสิค ที่รับโอนธุรกิจเพลงมาจากจีเอ็มเอ็ม แกรมมี่ ได้ส่งตัวแทนมาพูดคุยกับเสกเรื่องการแก้ไขสัญญา โดยให้แก้ไขเรื่องการจัดเก็บลิขสิทธิ์เพลงให้นักร้องในรูปแบบต่าง ๆ รวมถึงนักร้องในภัตตาคารทุกประเภทและผับนำไปร้องและแสดงได้ฟรี ต่อมาในวันที่ 23 มกราคม พ.ศ. 2568 จีเอ็มเอ็ม มิวสิค ได้ออกแถลงการณ์ชี้แจงประเด็นลิขสิทธิ์เพลง เพื่อหลีกเลี่ยงความเข้าใจผิดและป้องกันความสับสนจำนวน 2 ข้อ หลังจากนั้นในวันถัดมา (24 มกราคม) กานต์ วิภากร ก็ได้รีโพสต์แถลงการณ์ฉบับดังกล่าวลงในอินสตาแกรมส่วนตัวพร้อมข้อความว่า "แล้วพบกัน"
ดูเพิ่ม

จีเอ็มเอ็ม แกรมมี่
อาร์เอส มิวสิค
แหล่งข้อมูลอื่น

เว็บไซต์ทางการ
เว็บไซต์กลุ่มธุรกิจเพลง ของ จีเอ็มเอ็ม แกรมมี่
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค 
โลโก้ของจีเอ็มเอ็ม มิวสิค ตั้งแต่วันที่ 7 เมษายน พ.ศ. 2566 - 14 กุมภาพันธ์ พ.ศ. 2567
ดาราศาสตร์วิทยุ

กล้องโทรทรรศน์วิทยุจำนวนมากเรียงรายในลานกว้าง ที่รัฐนิวเม็กซิโก สหรัฐอเมริกา
ดาราศาสตร์วิทยุ (อังกฤษ: Radio astronomy) เป็นสาขาหนึ่งของดาราศาสตร์เชิงสังเกตการณ์ที่เฝ้าศึกษาวัตถุท้องฟ้าในช่วงความถี่ของคลื่นวิทยุ การตรวจจับคลื่นวิทยุจากวัตถุท้องฟ้าครั้งแรกเกิดขึ้นในปี 1933 เมื่อ คาร์ล แจนสกี (Karl Jansky) จากห้องปฏิบัติการเบลล์ (Bell Telephone Laboratories) รายงานว่ามีรังสีมาจากทางช้างเผือก จากการสังเกตการณ์ในเวลาต่อมาพบแหล่งกำเนิดคลื่นวิทยุที่แตกต่างกันหลายแหล่ง การตรวจจับพบคลื่นวิทยุจากวัตถุทางดาราศาสตร์ (ในทางช้างเผือก) เป็นครั้งแรกเกิดขึ้นในช่วงคริสต์ทศวรรษ 1930 ต่อมาหลังสงครามโลกครั้งที่สองจึงมีความคืบหน้าในการแยกแยะแหล่งกำเนิดคลื่นวิทยุในอวกาศที่แตกต่างกัน คือจากดาวฤกษ์ ดาราจักร และวัตถุท้องฟ้าประเภทใหม่ๆ ที่ค้นพบเพิ่มขึ้นเรื่อยๆ เช่น ดาราจักรวิทยุ พัลซาร์ และเมเซอร์ การค้นพบการแผ่รังสีไมโครเวฟพื้นหลังของจักรวาลนับเป็นการค้นพบที่สำคัญที่สุด ซึ่งถือเป็นหลักฐานของทฤษฎีบิกแบง เกิดขึ้นโดยผ่านวิชาดาราศาสตร์วิทยุ
การสังเกตการณ์ดาราศาสตร์วิทยุสามารถทำได้โดยกล้องโทรทรรศน์วิทยุเดี่ยวๆ หรือใช้การเชื่อมต่อกล้องโทรทรรศน์หลายตัวและทำงานร่วมกันก็ได้ วิธีหลังจะทำให้สามารถจับภาพของแหล่งกำเนิดคลื่นวิทยุได้โดยไม่ต้องกำหนดมุมสังเกตการณ์เสียก่อน
ประวัติ

ก่อนที่แจนสกีจะสำรวจทางช้างเผือกในช่วงทศวรรษที่ 1930 นักฟิสิกส์คาดเดาว่าคลื่นวิทยุสามารถสังเกตได้จากแหล่งกำเนิดทางดาราศาสตร์ ในช่วงคริสต์ทศวรรษ 1860 สมการของเจมส์ เคลิร์ก แมกซ์เวลล์แสดงให้เห็นว่ารังสีแม่เหล็กไฟฟ้ามีความเกี่ยวข้องกับไฟฟ้าและแม่เหล็ก และสามารถมีอยู่ได้ที่ความยาวคลื่นใดๆ ก็ได้ มีความพยายามหลายครั้งในการตรวจจับการแผ่คลื่นวิทยุจากดวงอาทิตย์ รวมถึงการทดลองของนักฟิสิกส์ดาราศาสตร์ชาวเยอรมัน โยฮันเนส วิลซิง (Johannes Wilsing) และจูเลียส ไชเนอร์ (Julius Scheiner) ในปี ค.ศ. 1896 และอุปกรณ์ตรวจวัดการแผ่รังสีคลื่นเซนติเมตรที่จัดตั้งโดยโอลิเวอร์ ลอดจ์ (Oliver Lodge) ระหว่างปี 1897 ถึงปี 1900 ความพยายามเหล่านี้ไม่สามารถตรวจจับการแผ่รังสีใดๆ ได้เนื่องจากข้อจำกัดทางเทคนิคของเครื่องมือ การค้นพบชั้นไอโอโนสเฟียร์ที่สะท้อนคลื่นวิทยุในปี 1902 ทำให้นักฟิสิกส์สรุปได้ว่า ชั้นนี้จะสะท้อนการส่งสัญญาณวิทยุทางดาราศาสตร์กลับไปสู่อวกาศ ทำให้ไม่สามารถตรวจจับได้
เทคนิค

นักดาราศาสตร์วิทยุจะใช้เทคนิคต่าง ๆ เพื่อสังเกตวัตถุในช่วงสเปกตรัมคลื่นวิทยุ เครื่องมืออาจถูกชี้ไปที่แหล่งกำเนิดคลื่นวิทยุที่มีพลังงานเพื่อวิเคราะห์การแผ่รังสีของมัน
ดูเพิ่ม

Atacama Large Millimeter Array
แหล่งข้อมูลอื่น

ประวัติการศึกษาดาราศาสตร์วิทยุ
การพัฒนากล้องโทรทรรศน์วิทยุ เก็บถาวร 2004-03-07 ที่ เวย์แบ็กแมชชีน ข้อมูลจากศูนย์การบินอวกาศก็อดเดิร์ด
↑  F. Ghigo. "Pre-History of Radio Astronomy". National Radio Astronomy Observatory. เก็บจากแหล่งเดิมเมื่อ 2020-06-15. สืบค้นเมื่อ 2010-04-09.
คาร์ล แจนสกี และเสาอากาศที่กำลังหมุนหาทิศทางของเขา (ต้นทศวรรษปี 1930) ในเมืองโฮล์มเดล รัฐนิวเจอร์ซี (Holmdel, New Jersey) กล้องโทรทรรศน์วิทยุตัวแรกของโลก ซึ่งใช้ค้นพบการแผ่คลื่นวิทยุจากทางช้างเผือก
ศักดิ์สิริ มีสมสืบ

| ศักดิ์ศิริ มีสมสืบ จ> ภ. |
| --- | --- |

เกิด: กิตติศักดิ์ มีสมสืบ 23 สิงหาคม พ.ศ. 2500 (67 ) จังหวัดชัยนาท, ประเทศไทย
รางวัล: รางวัลซีไรต์
ศักดิ์สิริ มีสมสืบ หรือชื่อจริงคือ กิตติศักดิ์ มีสมสืบ (เกิดเมื่อวันศุกร์ที่ 23 สิงหาคม 2500 ที่ตำบลในเมือง อำเภอเมือง จังหวัดชัยนาท; ชื่อเล่น: ไวท์) ศิลปินแห่งชาติ สาขาวรรณศิลป์ ประจำปี พ.ศ. 2559, นักแต่งเพลง, นักเขียนผู้ได้รับรางวัลซีไรต์ ในปี 2535 จากเรื่อง มือนั้นสีขาว
ใช้ชีวิตในวัยเด็ก เรียนชั้นประถม มัธยมตอนต้นที่อำภอไพศาลี จังหวัดนครสวรรค์ ในปี พ.ศ. 2515 - พ.ศ. 2520 ศึกษาศิลปะที่ โรงเรียนเพาะช่าง (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) จนจบชั้นประโยควิชาชีพชั้นสูง (ปวส.) วิชาเอกจิตรกรรมสากล ระหว่าง ปี พ.ศ. 2516 - พ.ศ. 2520 ได้ศึกษาศิลปะวรรณกรรมและปรัชญาจาก จ่าง แซ่ตั้ง และกวีคนสำคัญของประเทศ
พ.ศ. 2521 เข้ารับราชการครูสังกัดกรมสามัญศึกษา พ.ศ. 2524 จบคุรุศาสตรบัณฑิต เอกศิลป-ศึกษา จาก วิทยาลัยครูพระนคร
ปัจจุบัน เป็นนักเขียนอิสระ และนักแต่งเพลง สังกัด ยุ้งข้าว เรคคอร์ด
ผลงานที่ตีพิมพ์แล้ว

พ.ศ. 2526 : ตุ๊กตารอยทราย (บทกวี)
พ.ศ. 2528 : คนสอยดาว (บทกวี)
พ.ศ. 2531 : มือนั้นสีขาว (บทกวี) ได้รับ รางวัลซีไรต์ ในปี พ.ศ. 2535
พ.ศ. 2535 : เกี่ยวก้อย (ผลงานเพลง)
พ.ศ. 2538 : ทัศนียภาพที่เปลี่ยนไป (แสดงจิตรกรรม ที่บางกอกแกลลอรี่)
พ.ศ. 2538 : ตะตั้งเทิ้งตั้ง (รวมเรื่องสั้น)
พ.ศ. 2541 : ก็พอใจอยากจะรักให้หนักหนา (บทกวี)
พ.ศ. 2548 : สมควรแก่เวลา (รวมเรื่องสั้น)
ผลงานการแต่งเพลง > พ.ศ. 2557

เพลง "กระเป๋าสมปอง" - (จ่อย รวมมิตร)
ผลงานการแต่งเพลง > พ.ศ. 2558

เพลง จุดอับสัญญาณ - (พัน จักรพันธ์)
เพลง ปาปาย่าตุ๊กตุ๊ก - (จ่อย รวมมิตร)
เพลง สถานีความระกำ - (พัน จักรพันธ์)
เพลง ฝากลมส่งไลน์ - (อุ้ม อนัญญา)
ผลงานการแต่งเพลง > พ.ศ. 2559

เพลง ดาวฝัน - (เณ ทิฆัมพร)
เพลง เทพารักษ์กับนักร้อง - (จ่อย รวมมิตร)
เพลง กอดเหงา - (พัน จักรพันธ์)
ผลงานการแต่งเพลง > พ.ศ. 2560

เพลง อยู่ยงพงศ์กะพันธ์ (พงศ์ จักรพงศ์ - พัน จักรพันธ์)
เพลง ใจภูมิ - (ภูมิ ธนเทพ (น้องภูมิ ไมค์ทองคำเด็ก 1))
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
วัดพระพุทธบาทตากผ้า

| วัดพระพุทธบาทตากผ้า |
| --- | --- |


ที่ตั้ง: 279 หมู่ 6 ตำบลมะกอก อำเภอป่าซาง จังหวัดลำพูน  053-005200
ประเภท: พระอารามหลวงชั้นตรี ชนิดสามัญ
นิกาย: เถรวาท มหานิกาย
พระประธาน: พระพุทธมหามงคลชัย
เจ้าอาวาส: พระวชิรภาวนา วิ. (อำนาจ กลฺยาณธโร)
จุดสนใจ: รอยพระพุทธบาท , รอยตากผ้า , รอยเท้าครูบา , หุ่นขี้ผึ้งครูบาพรหมา , พระธาตุเจดีย์สี่ครูบา
กิจกรรม: งานประเพณีสรงน้ำพระบรมสารีริกธาตุ , 17 สิงหาคม งานปฏิบัติธรรมครบรอบวันมรณภาพครูบาพรหมา
เว็บไซต์: http://www.phrabat.com
 สถานีย่อยพระพุทธศาสนา
วัดพระพุทธบาทตากผ้า วรวิหาร เดิมเป็นวัดราษฎร์ ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 
ได้รับการยกฐานะเป็นพระอารามหลวงชั้นตรี ชนิดสามัญ เมื่อวันที่ 31 พฤษภาคม พ.ศ. 2521 ตั้งอยู่ในเนื้อที่ประมาณ 175 ไร่ ซึ่งเป็นเนินเขาเตี้ย ๆ อยู่ใกล้ดอย (เขา) 2 ลูกคือ ดอยช้างและดอยเครือ อยู่ห่างจากเมืองลำพูนประมาณ 19 กิโลเมตร เป็นปูชนียสถานที่สำคัญแห่งหนึ่งของจังหวัดลำพูน หรือของภาคเหนือ
ปัจจุบัน วัดพระพุทธบาทตากผ้า วรวิหาร เป็นศูนย์กลางที่สำคัญของการศึกษาพระปริยัติธรรม ทั้งแผนกนักธรรม และบาลี ของพระภิกษุสามเณรในภาคเหนือ นอกจากนี้แล้ว ทางวัดได้จัดให้มีการปฏิบัติธรรมควบคู่ไปกับการศึกษา ได้จัดตั้งสำนักวิปัสสนากรรมฐานขึ้น เพื่อเป็นที่ปฏิบัติธรรมสำหรับพระภิกษุสามเณร อุบาสก อุบาสิกา และผู้สนใจทั่วไป
ลำดับเจ้าอาวาส

| 0 | 1 | 2 |
| --- | --- | --- |
| ลำดับที่ | รายนาม | ดำรงตำแหน่ง |
| 1 | พระสุพรหมยานเถร วิ. (ครูบาพรหมา พฺรหฺมจกฺโก) | 2502 - 2527 |
| 2 | พระครูเวฬุวันพิทักษ์ (พระมหาเขื่อนคำ อตฺตสนฺโต) ป.ธ.4 | 2529 - 2548 |
| 3 | พระพุทธบาทพิทักษ์ (พระมหาชวลิต จารุวณฺโณ) ป.ธ.4 | 2548 - 2566 |
| 4 | พระวชิรภาวนา วิ. (พระมหาอำนาจ กลฺยาณธโร) ป.ธ.4 | 2566 - ปัจจุบัน |
ตำนานวัดพระพุทธบาทตากผ้า

ตำนาน วัดพระพุทธบาทตากผ้า ได้กล่าวไว้ว่าในสมัยพุทธกาล สมเด็จพระสัมมาสัมพุทธะเจ้าได้เสด็จมาโปรดเวไนยสัตว์ในดินแดนสุวรรณภูมิ (ประเทศไทยในปัจจุบัน) พระองค์ได้เสด็จไปในที่ต่าง ๆ กระทั่งเสด็จถึงบริเวณวัดพระพุทธบาทตากผ้าแห่งนี้ซึ่งเป็นผาลาด จึงได้ทรงอธิษฐานประทับรอยพระพุทธบาทลง ณ ที่แห่งนี้ เพื่อเป็นที่สักการบูชาของมวลเทวดาและมนุษย์ทั้งหลายและพระองค์ได้ตรัสให้พระอานนท์เอาจีวรไปตากบนผาลาด ใกล้บริเวณที่ประทับ ซึ่งปรากฏเป็นรอยเลือนลางอยู่ ดังนั้น วัดนี้จึงได้ชื่อว่า “วัดพระพุทธบาทตากผ้า” มาถึงทุกวันนี้
ประมาณ พ.ศ. 1200 พระนางจามเทวี พระราชธิดาในพระเจ้ากรุงละโว้ (ลพบุรี) ได้เสด็จมาครองนครหริภุญชัย (ลำพูน) พระนางได้ทรงเป็นองค์อุปถัมภ์ให้สร้างมณฑปครอบรอยพระพุทธบาทเป็นพุทธบูชา
พ.ศ. 2472 ท่านครูบาศรีวิชัย นักบุญแห่งล้านนาไทย วัดบ้านปาง อ.ลี้ จ.ลำพูน ได้รับอาราธนาจากคณะสงฆ์จังหวัดลำพูน ซึ่งมีพระครูพุทธิวงศ์ธาดา วัดฉางข้าวน้อยเหนือ เจ้าคณะอำเภอปากบ่อง (ป่าซาง) เป็นประธานฝ่ายสงฆ์ และมีหลวงวิโรจน์รัฐกิจ (เปรื่อง โรจนกุล) เป็นประธานฝ่ายฆราวาส ได้ทำการก่อสร้างวิหารจัตุรมุขจนสำเร็จ
พ.ศ. 2375 ครูบาอาจารย์หลายท่าน โดยมีครูบาป๋า ปารมี วัดสะปุ๋งหลวง เป็นประธาน พร้อมด้วยทายก ทายิกา ได้ก่อสร้างวิหารหลังใหญ่ค่อมมณฑปไว้อีกชั้นหนึ่ง
พ.ศ. 2486 คณะสงฆ์ โดยมีพระญาณมงคล เจ้าคณะจังหวัดลำพูน วัดพระยืน เป็นประธาน พร้อมด้วยข้าราชการ ประชาชน ได้อาราธนาท่านครูบาพรหมา พฺรหฺมจกฺโก วัดป่าหนองเจดีย์ ต.ท่าตุ้ม อ.ป่าซาง มาเป็นประธานอำนวยการก่อสร้าง และดูแลกิจการของวัด โดยมีพระอธิการศรีนวล อินฺทนนฺโท วัดช้างค้ำ เป็นผู้รักษาการแทนเจ้าอาวาส
พ.ศ. 2502 ท่านครูบาพรหมา ได้เริ่มการพัฒนาวัดอย่างเต็มที่ โดยการลงมือทั้งก่อสร้างและซ่อมแซมถาวรวัตถุที่ทรุดโทรม เช่น พระวิหารจตุรมุข ได้ต่อเติมยอดมณฑปขึ้นอย่างที่เห็นในปัจจุบัน ก่อสร้างพระอุโบสถทั้งหลังเก่าและหลังใหม่ ศาลาการเปรียญทั้งหลังเล็กและหลังใหญ่ กุฏิแถว โรงเรียนพระปริยัติธรรม กำแพงวัดและอื่น ๆ เป็นที่ปรากฏอย่างที่เห็นใจปัจจุบัน
จดหมายเหตุสำคัญ

วันที่ 2 มกราคม พ.ศ. 2505 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระนางเจ้ารำไพพรรณี พระบรมราชินี ทรงนำเสด็จพระราชอาคันตุกะ พระเจ้ากรุงเดนมาร์ก และพระราชินี เสด็จมานมัสการพระพุทธบาทตากผ้า และเสด็จเยี่ยมประชาชนที่มารอเฝ้าชมพระบารมีอยู่รอบ ๆ บริเวณวิหารพระพุทธบาท โดยเสด็จออกจากประตูทิศใต้ ดำเนินไปถึงศาลาการเปรียญตะวันตก เสด็จเข้าไปพักผ่อนพระราชอิริยาบถและทรงเสวยพระกระยาหารกลางวัน ณ ที่นั้น พร้อมกับได้ทรงลงพระปรมาภิไธย ซึ่งทางวัดได้จัดทูลเกล้าถวาย แล้วเสด็จฯ กลับพระตำหนักภูพิงค์ราชนิเวศน์
ธนเวทย์ สิริวัฒน์ธนกุล

| ธนเวทย์ สิริวัฒน์ธนกุล |
| --- | --- |
เกิด: 23 ตุลาคม พ.ศ. 2525 (42 ปี) กรุงเทพมหานคร ประเทศไทย
ศิษย์เก่า: จุฬาลงกรณ์มหาวิทยาลัย
อาชีพ:  นักแสดง  พิธีกร  ยูทูบเบอร์  สถาปนิก 
ปีปฏิบัติงาน: พ.ศ. 2551–ปัจจุบัน
คู่สมรส: รัตนิน สุพฤฒิพานิชย์ (สมรส 2558)
บุตร: 1 คน
อาชีพแสดง
ผลงานเด่น: วิษณุ – คู่แค้นแสนรัก (2554)  ชีวิน – ตะวันทอแสง (2555)  เพชร – voice สัมผัสเสียงมรณะ (2562)  ชเวต่าวมิน – จากเจ้าพระยาสู่อิรวดี (2565)  มาวิน – สืบสันดาน (2567)
 
ธนเวทย์ สิริวัฒน์ธนกุล (เกิด 23 ตุลาคม พ.ศ. 2525) ชื่อเล่น แก๊ป เป็นนักแสดงและพิธีกรชาวไทย เข้าสู่วงการบันเทิงเมื่อปี พ.ศ. 2551 กับผลงานภาพยนตร์ขาวดำเรื่อง แปดวัน แปลกคน
ประวัติ

ธนเวทย์ สิริวัฒน์ธนกุล หรือ แก๊ป จบการศึกษา สาขาการออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย ทั้งนี้ แก๊ป ธนเวทย์ สิริวัฒน์ธนกุล เคยผ่านผลงานการแสดงมาแล้วในปี พ.ศ. 2551 กับภาพยนตร์ขาวดำ เรื่อง The 8th day : แปดวัน แปลกคน โดยรับบทเป็น "หนุ่ม" นักศึกษาแพทย์ ซึ่งผลงานเรื่องนี้ทำให้ แก๊ป ธนเวทย์ สิริวัฒน์ธนกุล เข้าชิงรางวัลดารานำชายยอดเยี่ยมสุพรรณหงส์ปี พ.ศ. 2551 นอกจากนี้ ธนเวทย์ สิริวัฒน์ธนกุล ยังเคยติดอันดับ 1 ใน 50 หนุ่มโสดของนิตยสาร CLEO ปี 2548 อีกด้วย มีลูกพี่ลูกน้องในวงการคือ อัษฎาพร สิริวัฒน์ธนกุล หรือ กรีน AF5
ในวันที่ 2 พ.ค. 58 แก็ปได้แต่งงานกับ น้ำ รัตนิน  สุพฤฒิพานิชย์  หลังคบหาดูใจมากว่า 13 ปีด้วยกัน  และในรายการเกมจารชน คู่หูอันตราย เจ้าตัวยังได้ประกาศตัวว่าเจ้าตัวเป็นแฟนบอลสโมสรฟุตบอลลิเวอร์พูลอีกด้วย
ปัจจุบันมีบุตรสาว 1 คนชื่อน้องมามิ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี | เรื่อง | รับบท | หมายเหตุ |
| --- | --- | --- | --- |
| 2552 | บ่วงร้ายพ่ายรัก | เต้ (เตชินท์) | (รับเชิญ) |
| 2554 | คู่แค้นแสนรัก | วิษณุ |  |
| 2555 | คู่กิ๊กพริกกะเกลือ (ละครซิทคอม) | โจ๊ก (รับเชิญ) | ตอน...คู่กั๊กฉันรักเธอ |
| 2555 | สี่สหายสบายดี | เอิร์ธ | ละครซิทคอม |
| 2555 | ตะวันทอแสง | ชีวิน |  |
| 2557 | เจ้าสาวสลาตัน | โยธิน |  |
| 2557 | หัวใจเถื่อน | โยธิน |  |
| 2558 | บ้านศิลาแดง | หมอรุจน์ |  |
| 2562 | ไฟหิมะ | ร.ต.อ.เผือก |  |

ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
| พ> ศ. | เรื่อง | รับบท | หมายเหตุ |
| --- | --- | --- | --- |
| 2556 | รักนี้ผีคุ้ม | ป๋อง | ละครซิทคอม |
| 2557 | Love Blood จัดรักให้ตรงกรุ๊ป | อาจารย์เชน | รับเชิญ |
| 2559 | เกมริษยา 2 | เปค |  |
| 2560 | นางแค้น | เข้ม |  |
| 2560 | ยุทธการสลัดนอ | พุฒิ |  |

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | รับบท | หมายเหตุ |
| --- | --- | --- | --- |
| 2557 | คุณชายรักเร่ | ร.ต.อ.ทิวัฒน์ |  |
| 2557 | เสื้อสีฝุ่น | แทรป |  |

ละครโทรทัศน์ทั้งหมดด้านล่างนี้ออกอากาศทางทรูโฟร์ยู
| พ> ศ. | เรื่อง | รับบท | หมายเหตุ |
| --- | --- | --- | --- |
| 2562 | voice สัมผัสเสียงมรณะ | เพชร |  |
| 2563 | ชีช้ำกะหล่ำพลอย | ทนายเป็นหนึ่ง |  |

ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25
| พ> ศ. | เรื่อง | รับบท | หมายเหตุ |
| --- | --- | --- | --- |
| 2561 | แนวสุดท้าย | ร้อยตรีดนัย |  |
| 2561 | เด็กใหม่ Girl from Nowhere | ครูวิน |  |
| 2561 | เงา | หมอนิกร |  |
| 2562 | เมียน้อย | บอม |  |
| 2563 | Friend Zone 2 Dangerous Area | ทศ |  |
| 2564 | Bad Buddy Series แค่เพื่อนครับเพื่อน | เฮียชัย |  |

ละครโทรทัศน์ทั้งหมดด้านล่างนี้ออกอากาศทางไทยพีบีเอส
| ปี | เรื่อง | รับบท | หมายเหตุ |
| --- | --- | --- | --- |
| 2565 | จากเจ้าพระยาสู่อิรวดี | ชเวต่าวมิน |  |
| 2566 | หน้ากาก | อ้น |  |

ละครโทรทัศน์ทั้งหมดด้านล่างนี้ออกอากาศทางช่องวัน
| พ> ศ. | เรื่อง | รับบท | หมายเหตุ |
| --- | --- | --- | --- |
| 2566 | OneNightStand คืนเปลี่ยนชีวิต | อาจารย์พัด |  |

ละครโทรทัศน์ทั้งหมดด้านล่างนี้ออกอากาศทางไลน์ทีวี
| พ> ศ. | เรื่อง | รับบท | หมายเหตุ |
| --- | --- | --- | --- |
| 2561 | The Deadline เดอะเดดไลน์ | บอล |  |

ละครโทรทัศน์ทั้งหมดด้านล่างนี้ออกอากาศทางNetflix
| พ> ศ. | เรื่อง | รับบท | หมายเหตุ |
| --- | --- | --- | --- |
| 2567 | สืบสันดาน | มาวิน |  |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2551 | The 8th day แปดวัน แปลกคน | หนุ่ม |
| 2565 | รักจังวะ..ผิดจังหวะ | หนุ่ม |
| 2568 | สุสานคนเป็น | ชีพ |
ผลงาน > มิวสิกวิดีโอ

รักคงยังไม่พอ - Version ปาน ธนพร (2554)
ใครนิยาม - etc (2555)
ด้วยใจของเรา - เต้ ภูริต (2556)
คนไม่ใช่คือไม่ใช่ - ปั้น แบชเชอร์ (2557)
ผลงาน > ผลงานละครเวที

เพลงชาติของคุณหนู
ตงฟางปู๋ป้าย
Coffee Love (2552)
ผลงาน > ผลงานอื่น ๆ

Infographic คลิปแนะนำธนาคารจิตอาสา  (2555)
Infographic คลิปคู่มือจิตอาสา (2555)
ผลงาน > ซิทคอม

ระเบิดเที่ยงแถวตรง รับเชิญ
ผลงาน > พิธีกร > โทรทัศน์

พ.ศ. 2562 : โรงเรียน(ไม่)ธรรมดา ทุกวันพฤหัสบดี เวลา 21.45 น. ทางช่อง Thai PBS (2562 - 2564) และออกอากาศซ้ำทางช่อง 5 ทุกวันเสาร์ เวลา 16.35 - 16.55 น.
พ.ศ. 2568 : นโยบาย By ประชาชน ทุกวันอังคาร เวลา 21.30 - 21.55 น. ทางช่อง Thai PBS 14 มกราคม พ.ศ. 2568 - ปัจจุบัน
ผลงาน > พิธีกร > ออนไลน์

พ.ศ. 2562 : รายการ แอบบอก-ออกแบบ EP.1 ทางช่อง YouTube:Gapthanavate
พ.ศ. 2564 : รายการ Home-tour by Design Fun:D EP.1 ทางช่อง YouTube:Gapthanavate
พ.ศ. 2564 : รายการ  ทางช่อง YouTube:Gapthanavate
แหล่งข้อมูลอื่น

อินสตาแกรมแก๊ป ธนเวทย์
เฟซบุ๊คส่วนตัวแก๊ป ธนเวทย์
ศาสนาพุทธในเอเชียตะวันออกเฉียงใต้

สถูปโบโรบูดูร์ สร้างขึ้นในคริสต์ศตวรรษที่ 9 ที่ชวากลาง
ศาสนาพุทธในเอเชียตะวันออกเฉียงใต้ รวมนิกายหลัก ๆ ของศาสนาพุทธสองนิกาย: มหายานและเถรวาท ในอดีตเคยมีผู้นับถือศาสนาพุทธนิกายมหายานจำนวนมาก แต่ในปัจจุบันประเทศส่วนใหญ่นับถือนิกายเถรวาท ประเทศในเอเชียตะวันออกเฉียงใต้ที่มีผู้นับถือศาสนาพุทธนิกายเถรวาทเป็นส่วนใหญ่ คือประเทศไทย กัมพูชา ลาว และพม่า ทั้งหมดเป็นประเทศบนแผ่นดินใหญ่
ประเทศเวียดนามยังคงนับถือศาสนาพุทธแบบมหายานต่อไป เนื่องจากอิทธิพลของจีน ในอดีตประเทศอินโดนีเซียเคยนับถือศาสนาพุทธแบบมหายานมาตั้งแต่สมัยไศเลนทร์กับศรีวิชัย แต่ปัจจุบันผู้นับถือศาสนาพุทธนิกายมหายานส่วนใหญ่เป็นชาวจีนโพ้นทะเล เช่นเดียวกันกับสิงคโปร์และมาเลเซีย ศาสนาพุทธนิกายมหายานเป็นศาสนาหลักของชุมชนจีนในประเทศสิงคโปร์, มาเลเซีย, บรูไน และอินโดนีเซีย